Sunt diminuate în același timp veniturile guvernelor vest-europene din taxa pe ocuparea forței de muncă, notează Deutsche Welle.  Miniștrii țărilor din UE au căzut de acord să înăsprească reglementările privitoare la muncitorii migranți după apariția unor disensiuni profunde între statele membre ale UE din estul continentului și Franța cu privire la forța de muncă ieftină care, susțin autoritățile de la Bruxelles, duc la un „dumping social“ pe continent, relatează Financial Times.  După 18 luni de discuții tensionate care au scos la lumină divergențele dintre estul și vestul continentului, miniștrii UE au convenit să susțină o inițiativă a Franței de impunere a unei limite de 12 luni cu privire la perioada de „detașare“ a salariaților.